שמואל אריאל (רב)

הרב שמואל אריאל (נולד ב-ד' בניסן תשכ"ז, 1967) הוא ר"מ בישיבת ירוחם ומחבר ספרים ומאמרים. בעבר שימש כר"מ וכראש כולל בישיבת עתניאל.

ביוגרפיה 
למד בישיבה הגבוהה "מקור חיים" (שפע) ובישיבת ההסדר בעתניאל. שימש כר"מ בישיבת עתניאל וכראש כולל עד לשנת תשע"ח, אז עזב את הישיבה בטענה שהיא מאפשרת השמעת דעות של כפירה, בשיעורים מסוימים ובמאמר שהתפרסם בעלון פנימי. בעקבות כך עבר לישיבת ירוחם, שבה שימש כראש כולל הלכה, וכיום כר"מ. 

עוסק רבות ביסודות התורה שבעל פה, נושא שעליו הוא כותב סדרת ספרים שממנה ראו אור עד כה שני כרכים.

הרב אריאל הוא מחבר-שותף של ספרי ההלכה "איש ואשה" ו"ואכלת ושבעת", חבר מערכת כתב העת "אסיף" ומשיב על שו"ת באתר "ישיבה" ובקבוצות הוואטסאפ שלה. פרסם מאמרים ב"תחומין", "צוהר", "אקדמות", ועוד.

משפחתו 
הרב שמואל אריאל אב לשבעה. מתגורר עם משפחתו בירוחם.

הרב שמואל הוא בנו של הרב ישראל אריאל, מייסד מכון המקדש והעומד בראשו, ואחיינו של הרב יעקב אריאל, רב העיר רמת גן לשעבר.

בין אחיו: הרב מתניה אריאל - ראש ישיבת דרך חיים, והרב עזריה אריאל - ראש "כולל בית הבחירה" ורב קהילה בשכונת חומת שמואל. הרב יאיר פרנק - רבה של עמונה-עמיחי, הוא גיסו.

ספריו 
"ואכלת ושבעת" (ביחד עם הרב אלישיב קנוהל), הוצאת גילוי וארגון צהר, 2011.
"נטע בתוכנו - מסורת ויצירה", הוצאת גילוי, 2018.
"נטע בתוכנו - דרישת התורה לדורותיה", הוצאת גילוי, 2018.

אילן יוחסין

קישורים חיצוניים 
 רשימת הפרסומים של הרב שמואל אריאל, בקטלוג הספרייה הלאומית
 רשימת המאמרים של הרב שמואל אריאל, באתר רמבי"ש
 
 שיעורי הלכה של הרב שמואל אריאל, באתר יוטיוב
 שו"ת עם הרב שמואל אריאל, באתר ישיבה
 הרב שמואל אריאל: מוחה על "תורת המלך" שקראתי, ערוץ 7, 4.7.2011
 

ממאמריו
 הרבדים בלימוד הגמרא
 "האם כל אירוע מכוון משמיים?" - עיון בסוגיית ההשגחה
 חליפת מכתבים בעניין התכלת עם הרב שלמה אבינר
 התכלת וחידושה - מאמר מקיף על פתיל תכלת
 על הכרך "טהרת המשפחה" בסדרת פניני הלכה

הערות שוליים 

רבני הציונות הדתית בישראל
בוגרי ישיבת עתניאל
שמואל אריאל
ראשי כולל אברכים ישראלים
רבני ישיבות הסדר
רבני ישיבת עתניאל
מחברי ספרי הלכה
בוגרי ישיבת מקור חיים (שפע)
רבני ישיבת ההסדר ירוחם
תלמידי הרב שג"ר
ישראלים שנולדו ב-1967